Edvard Hambro (1911–1977)

Edvard Isak Hambro (1911–1977) var en norsk statsviter, jurist, diplomat og politiker (H). Han satt på Stortinget for Bergen fra 1961 til 1966. Han var den 25. presidenten for FNs generalforsamling.Edvard Hambro hos Forente nasjoner Hambro var sønn av politikeren C.J. Hambro og hans kone Gudrun Grieg. Han var far til Christian Hambro (født 1946).

 Utdanning og arbeid 
I 1929 tok Hambro examen artium ved universitetet i Oslo, og studerte deretter juss og ble cand. jur i 1934. Deretter studerte han statsvitenskap i Genève, der han tok en doktorgrad i i statsvitenskap i 1936. Under sitt opphold her var han også medarbeider ved Folkeforbundets sekretariat. Etter dette studerte han i USA og Europa med stipend fra Rockefeller Foundation.

Han dro hjem til Bergen i 1938 og fram til 1940 ledet han internasjonal avdeling ved Chr. Michelsens Institutt i Bergen.

I en kort periode under den tyske invasjonen var han norsk liaisonoffiser hos de britiske styrker på Vestlandet, men etter kapitulasjonen flyktet han til London, og videre til USA der han var aktiv i informasjonsarbeidet. I 1942–1943 var han generalsekretær i Nordmanns-Forbundet og redaktør for forbundets tidsskrift, og deretter var han ansatt i det norske Utenriksdepartementet i London frem til krigens slutt.

 Jurist i FN og Haag, professor ved NHH 
Ved opprettelsen av FN i 1945 ble han den første lederen av FNs juridiske kontor, og Hambro var medlem av den norske delegasjonen til San Francisco-konferansen om opprettelsen av FN 1945, og samme år ble han ansatt som den første leder for FNs juridiske kontor. I 1946 og fram til 1953 var han justissekretær ved Den internasjonale domstol i Haag. Han vendte så hjem igjen og var stipendiat ved Norges handelshøyskole i Bergen frem til 1959, da han ble utnevnt til professor i rettsvitenskap samme sted.

 Stortingsrepresentant 
I 1961 ble Edvard Hambro innvalgt på Stortinget for Høyre. Han ble representant i Justiskomiteen i sine fire første år, men etter at han ble gjenvalgt i 1965 kom han inn i Utenriks- og konstitusjonskomiteen, der han også var sekretær en periode.

 1965–1969 sekretær i Utenriks- og konstitusjonskomiteen
 1965–1969 sekretær i Den utvidede utenriks- og konstitusjonskomiteen
 1961–1965 sekretær i Justiskomiteen
 1961–1965 varamedlem i Den utvidede utenriks- og konstitusjonskomiteen

 Ambassadør 
I 1966 avsluttet han stortingskarrieren etter at han ble utnevnt til norsk ambassadør ved FN i New York. Her ble han formann i Hovedforsamlingens juridiske komité i 1967 og senere fikk han det prestisjetunge vervet som president i Hovedforsamlingen 1970–71. I 1973 ble han utnevnt til norsk ambassadør ved EFTA og ved FN-organisasjonene i Genève. I 1976 fikk han sin siste ambassadørpost i Paris, der han ble i noen få måneder fram til sin død 1. februar 1977.

Hedersbevisninger
  Storkorset av Finlands hvite roses orden 
  Storkorset av Jugoslavias store stjernes orden
  Deltagermedaljen med rosett
  Norges Røde Kors hederstegn
  Finsk Røde Kors medalje 
  Dronning Julianas innsettelsesmedalje  
  Storkorset av Alaouite-ordenen
  Dansk Røde Kors Hæderstegn 
  St. Olavs Orden (1970)

Æresdoktor
 Juridisk æresdoktor ved Seton Hall University
 Juridisk æresdoktor ved Brandeis University
 Juridisk æresdoktor ved Columbia University
 Juridisk æresdoktor ved Luther College
 Doctor of Humane Letters King State University
 Juridisk æresdoktor ved University of Toronto
 Juridisk æresdoktor ved Wagner College
 Juridisk æresdoktor ved Yale University

 Bibliografi 
 1936 – L' Exécution des sentences internationales
 1938 – Norge og Folkeforbundet
 1943 – The People's Peace
 1945 – World Organization
 1946 – Charter of the United Nations. Commentary and documents, med Leland M. Goodrich
 1948 – Den mellomfolkelige domstol
 1950 – The Jurisdiction of the International Court of Justice
 1950 – Norsk fremmedrett
 1953 – The Case Law of the International Court
 1956 – Folkerettspleie
 1957 – Jurisdiksjonsvalg og lovvalg i norsk internasjonal kontraktsrett
 1959 – Noen synspunkter i den internasjonale kontraktsrett
 1959 – De almindelige rettsgrunnsetninger som folkerettskilde
 1960 – Asylrett og utleveringsplikt
 1962 – The Case Law of International Court II-IV, 5 bind
 1964 – Mål og midler i kamp mot nøden
 1969 – Statens indre anliggender etter folkeretten
 1976 – Fridtjof Nansen og flyktningene

 Referanser 

 Eksterne lenker 


Kategori:Stortingsrepresentanter fra Høyre
Kategori:Stortingsrepresentanter for Bergen
Kategori:Stortingsrepresentanter 1961–1965
Kategori:Stortingsrepresentanter 1965–1969
Kategori:Norske ambassadører
Kategori:Presidenter for FNs generalforsamling
Kategori:Kommandører av St. Olavs Orden
Kategori:Deltagermedaljen
Kategori:Finlands hvite roses orden
Kategori:Personer fra Oslo
Kategori:Hambro